APSTIPRINĀTS

VSIA “Slimnīca Ģintermuiža””

Iepirkumu komisijas sēdē

2018.gada 14.septembrī

(1.protokols)

Iepirkuma procedūras

“Veļas mazgāšanas un tīrīšanas pakalpojumu sniegšana slimnīcai „Ģintermuiža””

NOLIKUMS

ID Nr. SĢ 2018/7

Jelgavā, 2018

**1.VISPĀRĪGĀ INFORMĀCIJA**

* 1. **Iepirkuma identifikācijas numurs**

SĢ 2018/7

* 1. **Pasūtītājs**

Pasūtītāja nosaukums: VSIA “Slimnīca ‘Ģintermuiža””.

Reģistrācijas numurs: 40003407396.

Juridiskā adrese: Filozofu 69, Jelgava, LV-3008.

Pasūtītāja profila adrese: [www.gintermuiza.lv](http://www.gintermuiza.lv).

* 1. **Kontaktpersona**

Kontaktpersona: Juris Vickops

Tālruņa numurs: 63007207, 29401565

Faksa numurs: 63007126

E-pasta adrese: slimnica@gintermuiza.lv

* 1. **Iepirkuma nolikuma saņemšana**
		1. Iepirkuma Nolikums, tā grozījumi un atbildes uz ieinteresēto pretendentu jautājumiem ir publiski pieejamas Pasūtītāja tīmekļvietnē [www.gintermuiza.lv](http://www.gintermuiza.lv) sadaļā „Iepirkumi” un EIS [www.eis.gov.lv](http://www.eis.gov.lv).
		2. Ieinteresētais piegādātājs EIS e-konkursu apakšsistēmā Atklāta konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.
		3. Ieinteresētais piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto pretendentu jautājumiem. Ja minētos dokumentus un ziņas Pasūtītājs ir ievietojis tīmekļvietnē [www.gintermuiza.lv](http://www.gintermuiza.lv) sadaļā „Iepirkumi” un EIS [www.eis.gov.lv](http://www.eis.gov.lv), tiek uzskatīts, ka pretendents tos ir saņēmis un ar tiem iepazinies.
	2. **Papildu informācijas sniegšana**
		1. Iepirkuma komisija un ieinteresētais piegādātājs vai pretendents ar informāciju apmainās rakstveidā, tai skaitā, izmantojot elektroniskos saziņas līdzekļus. Rakstveida informācijas pieprasījums par Nolikumu ieinteresētajiem piegādātājiem ir jāiesniedz klātienē vai jānosūta uz Nolikuma 1.3. punktā minēto e-pastu.
		2. Papildu informācija par iepirkuma dokumentos iekļautajām prasībām tiek sniegta Publisko iepirkumu likuma 9.panta 6.daļā noteiktajā kārtībā.
	3. **Piedāvājuma iesniegšanas un atvēršanas vieta, datums, laiks un kārtība**
		1. Pretendenti piedāvājumus var iesniegt līdz **2018.gada 27.septembrim plkst. 10:00**, Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
		2. Piedāvājumi tiks atvērti Elektronisko iepirkumu sistēmas e-konkursu apakšsistēmā.
		3. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
		4. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
	4. **Piedāvājuma noformēšana**
		1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
			1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
			2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
			3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.7.2. . Sagatavojot piedāvājumu, Pretendents ievēro, ka:

1.7.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā.

1.7.2.2. Visus dokumentus Pretendents iesniedz elektroniskā formā, vai nu parakstot visu piedāvājumu ar Elektronisko iepirkumu sistēmas piedāvāto elektronisko parakstu, vai parakstot katru no iesniegtajiem dokumentiem ar drošu elektronisko parakstu. Piedāvājumu paraksta persona, kurai ir pretendenta pārstāvības tiesības vai tās pilnvarota persona, pievienojot normatīvajos aktos noteiktā kārtībā noformētu pilnvaru.

1.7.3. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.

1. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmeta apraksts**

2.1.1.Atklāta konkursa iepirkuma priekšmets ir veļas mazgāšana un ķīmiskā tīrīšana(turpmāk – Pakalpojums), saskaņā ar iepirkuma Tehniskajā piedāvājumā (turpmāk – Tehniskā specifikācija) (*2.pielikums*) noteiktajām prasībām.

2.1.2.Iepirkuma nomenklatūra (CPV kods): 98310000-9 (Mazgāšanas un ķīmiskās tīrīšanas pakalpojumi).

2.1.3. Pretendents nedrīkst iesniegt piedāvājuma variantus.

* 1. **Līguma darbības laiks un būtiskie noteikumi**
		1. Pasūtītājs iepirkuma rezultātā slēgs līgumu (5*.pielikums*).
		2. Līguma darbības termiņš – 8 (astoņi) mēneši.
		3. Līguma termiņš var tikt pagarināts, nepārsniedzot kopējo Publiskā iepirkuma likuma 9.pantā noteikto maksimālo līguma izpildes summu.
1. **PRASĪBAS, IESNIEDZAMIE DOKUMENTI UN PRETENDENTU ATLASE**
	1. **Pieteikums dalībai iepirkumā**
		1. Lai apliecinātu savu dalību iepirkumā, pretendentam jāiesniedz pieteikums saskaņā ar EIS e-konkursu apakšsistēmā publicēto veidlapu (1.pielikums).
		2. Pieteikumā, atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003. gada 6. maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
		3. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
	2. **Pretendentu izslēgšanas noteikumi**
		1. Pasūtītājs ir tiesīgs izslēgt pretendentu no dalības iepirkumā, ja:
			1. pretendents vai tā iesniegtais piedāvājums nav atbilstošs iepirkuma nolikumā vai PIL 9.panta 8.daļā noteiktajam (tajā skaitā, ja attiecībā uz pretendentu tiek konstatēts nepatiesas informācijas sniegšanas iepirkuma komisijai fakts);
			2. ja pretendents iepirkuma komisijas noteiktajā termiņā nav sniedzis iepirkuma komisijas pieprasīto precizējošo informāciju, kā rezultātā iepirkuma komisija nevar izvērtēt pretendenta iesniegtā piedāvājuma atbilstību nolikumā izvirzītajām prasībām;
	3. **Pretendentu atlase**

3.3.1.Pretendentu atlases nosacījumi ir obligāti visiem pretendentiem, kuri vēlas iegūt līguma slēgšanas tiesības.

3.3.2.Iesniedzot nolikumā pieprasītos atlases dokumentus, pretendents apliecina, ka tā kvalifikācija ir pietiekama Līguma izpildei.

3.3.3.Izziņas un citus dokumentus, kurus PIL noteiktajos gadījumos, izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1. **Iesniedzamie dokumenti**
	1. **Pretendentu atlases dokumenti**
		1. Pretendenta pieteikums dalībai iepirkumā (saskaņā ar Nolikuma pielikumā pievienoto paraugu).
		2. Pretendenta iepriekšējo iepriekšējo 3 (triju) gadu (2015., 2016., 2017. gadā vai 2018.gadā līdz piedāvājuma iesniegšanas dienai) laikā izpildīto līgumu saraksts (atbilstoši Nolikuma 3.pielikuma veidlapai), kurā norādīts pasūtītājs, tā kontaktpersona, pakalpojuma saturs un apjoms *euro*, pakalpojuma sniegšanas periods (norāda tikai tos līgumus, kas atbilst līdzvērtīgam pasūtījuma apjomam);
		3. Vismaz vienu pozitīvu atsauksmi par Nolikuma 4.1.2.apakšpunktā minētā sarakstā norādīto pakalpojumu kvalitatīvu izpildi.
		4. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu vienošanos (iesniedzams tās oriģināls) par kopīga piedāvājuma iesniegšanu, kurā noteikts, ka visi apvienības dalībnieki kopā un atsevišķi ir atbildīgi par līguma izpildi, un nosaukts galvenais dalībnieks, kurš ir pilnvarots parakstīt finanšu piedāvājumu un tehnisko piedāvājumu, ja tos neparaksta visi piegādātāju apvienības dalībnieki, saņemt un izdot rīkojumus apvienības dalībnieku vārdā, un ar kuru notiks visi maksājumi. Vienošanās dokumentā jānorāda katra piegādātāju apvienības dalībnieka veicamo darba daļu līguma izpildē.
		5. Ārvalstīs reģistrētiem Pretendentiem, jāiesniedz kompetentās institūcijas izziņa – informācija par amatpersonām, kā arī apliecinājums, ka izziņā minētā informācija ir aktuāla uz piedāvājuma iesniegšanas dienu.

**4.2.Tehniskais piedāvājums**

4.2.1.Pretendents sagatavo un iesniedz tehnisko piedāvājumu, kas atbilst nolikuma 2. pielikumā pievienotajām tehniskajām specifikācijām un atspoguļo:

4.2.1.1. pasūtījuma pieņemšanas un transportēšanas organizācijas apraksts (izmantotie transportlīdzekļi, tīrās/netīrās veļas transportēšana, mazgāšanas, dezinficēšanas, gludināšanas un ķīmiskās tīrīšanas organizācija, ietverot pakalpojuma izpildes posmu termiņus);

4.2.1.2. pretendenta rīcībā esošo iekārtu saraksts.

4.2.2. Pretendents iesniedz pierādījumus par līdzekļu (universālie/veļas mazgāšanas līdzekļi un iepriekšējās apstrādes traipu tīrītāji) atbilstību zaļā publiskā iepirkuma kritēriju specifikācijām (Ministru kabineta 20.06.2017. noteikumi Nr. 353 “Prasības zaļajam publiskajam iepirkumam un to piemērošanas kārtība”). Katram norādītam tīrīšanas līdzeklim (veļas mazgāšanas līdzekļi un iepriekšējās apstrādes traipu tīrītāji) produkta etiķetē, drošības datu lapā un/vai citās attiecīgās tehnisko datu lapās nav uzskaitīta neviena sastāvdaļa (viela), kas identificēta kā īpaši bīstama viela un iekļauta Eiropas Parlamenta un Padomes 2006.gada 18.decembra (EK) Nr.1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH).

* 1. **Finanšu piedāvājums**
		1. Sagatavojot piedāvājumu Pretendents piedāvājuma cenā ietver visas tiešās un netiešās izmaksas (izņemot PVN), saskaņā ar Tehnisko specifikāciju un visus riskus, kas Pretendentam varētu rasties līguma izpildē.
		2. Cenas norāda euro ar ne vairāk kā 2 (divām) zīmēm aiz komata, ievērojot 4.pielikumā pievienoto finanšu piedāvājuma veidlapu.
1. **Piedāvājumu vērtēšana un izvēles kritēriji**
	1. Iepirkuma komisija vērtēs tikai tos piedāvājumus, kas iesniegti Nolikumā paredzētajā termiņā un kārtībā. Vērtēšanas laikā iepirkuma komisija pēc savas izvēles var noteikt metodes, ar kurām pārbaudīt piedāvājumā sniegtās informācijas patiesumu. Iepirkuma komisija bez tālākas izskatīšanas noraidīs to pretendentu piedāvājumus, kuros, pēc iepirkuma komisijas konstatētā, ir sniegtas nepatiesas ziņas.
	2. Lai pārliecinātos, vai pretendents atbilst Nolikumā noteiktajām pretendentu atlases prasībām, iepirkuma komisija veiks Nolikumā noteikto prasību un dokumentu pārbaudi. Iepirkuma komisija bez tālākas izskatīšanas ir tiesīga noraidīt to pretendentu piedāvājumus, kurus tā, vadoties pēc nolikumā noteiktajām prasībām pretendentiem, būs atzinusi par neatbilstošiem.
	3. Lai pārliecinātos, vai pretendenta tehniskais piedāvājums atbilst Nolikuma prasībām un tehniskajai specifikācijai, iepirkuma komisija veiks tehniskā piedāvājuma atbilstības pārbaudi. Iepirkuma komisija ir tiesīga bez tālākas izskatīšanas noraidīt to pretendentu piedāvājumus, kurus tā, vadoties pēc Nolikumā noteiktajām prasībām, būs atzinusi par neatbilstošiem.
	4. Vērtējot finanšu piedāvājumus, iepirkuma komisija pārbaudīs, vai piedāvājumā nav aritmētisku kļūdu un tā atbilstību nolikumam. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem Pasūtītājs informēs pretendentu.
	5. Iepirkumu komisija par pretendentu, kuram būtu piešķiramas līguma slēgšanas tiesības, izvēlēsies pretendentu, kura piedāvājums atbilst visām Nolikuma prasībām un ir ar **viszemāko kopējo piedāvāto cenu.**
	6. Izslēgšanas noteikumu pārbaudi (pretendentiem, kam piešķiramas līguma slēgšanas tiesības) iepirkuma komisija veiks Publisko iepirkumu likuma 9.panta devītās, desmitās, vienpadsmitās un divpadsmitās daļas kārtībā
2. **Iepirkuma līguma slēgšana**
	1. Nolikuma 5.pielikumā pievienotā līguma projekta nosacījumi ir ņemami vērā sagatavojot piedāvājumu.
	2. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu, kura piedāvājums ir ar viszemāko cenu vai pārtraukt iepirkumu neizvēloties nevienu piedāvājumu.
	3. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis piedāvājumu ar viszemāko cenu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
3. **Lēmums par iepirkuma pārtraukšanu vai izbeigšanu bez rezultāta**

7.1.Iepirkumu komisija var pieņemt lēmumu par iepirkuma pārtraukšanu, ja:

7.1.1. nav saņemts neviens piedāvājums;

7.1.2. nav saņemts neviens Nolikumam atbilstošs piedāvājums;

7.1.3. citos gadījumos saskaņā ar Publisko iepirkumu likumu.

1. pielikums – Pieteikums*;*
2. pielikums – Tehniskā specifikācija;
3. pielikums – Finanšu piedāvājuma forma
4. pielikums – Pretendenta pieredze pakalpojuma sniegšanā;
5. pielikums – Līguma projekts

# 1.Pielikums

Iepirkumam SĢ2018/7

 “Veļas mazgāšanas un tīrīšanas

 pakalpojumu sniegšana slimnīcai „Ģintermuiža””

**P I E T E I K U M S**

Iepirkumā SĢ2018/7

“Veļas mazgāšanas un tīrīšanas

pakalpojumu sniegšana slimnīcai „Ģintermuiža””

|  |  |  |
| --- | --- | --- |
|  |  |  |
| *sastādīšanas vieta* |  | *datums* |

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Tālrunis: |  | Fakss: |  |
| E-pasta adrese: |  |
|  |
| **Finanšu rekvizīti** |
| Bankas nosaukums: |  |
| Bankas kods: |  |
| Konta numurs: |  |
|  |
| **Informācija par pretendenta kontaktpersonu**  |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Piedāvājam sniegt veļas mazgāšanas un tīrīšanas pakalpojumus VSIA “Slimnīcas “Ģintermuiža”” vajadzībām atbilstoši iepirkuma tehniskai specifikācijai un iepirkuma līguma projekta noteikumiem par cenu, kas norādīta mūsu finanšu piedāvājumā.

Apstiprinām, ka:

1. esam iepazinušies ar nolikumu, tai skaitā visu tā pielikumu, saturu, atzīstam to par pareizu, saprotamu un atbilstošu;
2. piekrītam sniegt nolikumā noteikto pakalpojumu saskaņā ar tam pievienotā iepirkuma līguma noteikumiem, kā arī mūsu iesniegtais iepirkuma piedāvājums ir sagatavots, ņemot vērā šajā līgumā noteikto;
3. šis piedāvājums ir spēkā līdz iepirkuma līguma noslēgšanai ar uzvarējušo pretendentu vai iepirkuma pārtraukšanai;
4. mūsu rīcībā ir atbilstoši resursi pakalpojuma sniegšanai;
5. piedāvājuma cenā ir ietvertas visas ar iepirkuma priekšmetu saistītās izmaksas un visi iespējamie riski.
6. visas piedāvājumā sniegtās ziņas ir patiesas un atvasinājumi pareizi;
7. neesam ieinteresēti citu Pretendentu šim iepirkumam iesniegtajos piedāvājumos;
8. mūsu uzņēmumam ir \_\_\_\_\_\_\_\_\_\_\_\_\* uzņēmuma statuss.

|  |  |  |
| --- | --- | --- |
|  |  |  |
| Amata nosaukums | paraksts | Paraksta atšifrējums |

Z.V.

***\*******Mazais uzņēmums*** *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;*

***Vidējais uzņēmums*** *ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro*

# 2.Pielikums

Iepirkumam SĢ2018/7

 “Veļas mazgāšanas un tīrīšanas

 pakalpojumu sniegšana slimnīcai „Ģintermuiža””

**Tehniskā specifikācija**

1. **Pakalpojuma saturs**
2. Veļas mazgāšanas, dezinficēšanas, gludināšanas un ķīmiskās tīrīšanas pakalpojumi, atbilstoši tehniskās specifikācijas Tabulā Nr.1 norādītajam sortimentam un apjomam.
3. Netīrās, tīrās veļas un priekšmetu savākšana, piegāde notiek Filozofu 69, Jelgavā.

Tabula Nr.1

|  |  |  |  |  |
| --- | --- | --- | --- | --- |
| Nr.p.k. | Nosaukums | Pakalpojums | mērv. | Plānotais daudzums kg/gb 8 mēn. |
| 1 | Gultas veļa, dvieļi, cita taisnā veļa, fasonveļa, segas | Veļas sašķirošana pirms mazgāšanas; Mazgāšana atbilstoša auduma veidam (tekstūrai); Tehnoloģijai atbilstošu mazgāšanas un dezinfekcijas līdzekļu lietošana; Gludināšana atbilstoša auduma veidam (tekstūrai) Gatavā produkcija pēc nosaukumiem un skaita tiek komplektēta un piegādāta vienreizlietojamos maisos | kg | 58 000 |
| 2 | Spilveni | ķīmiskā tīrīšana | gab | 100 |

Tabulā Nr.1 norādītais pakalpojuma apjoms atsevišķiem veļas veidiem līguma darbības laikā var mainīties, kopējās līgumcenas ietvaros. Faktiskais Pakalpojuma apjoms var nesasniegt tabulā norādīto apjomu, apmaksa notiek tikai atbilstoši faktiski izpildītajam Pakalpojuma apjomam.

**2.Prasības pakalpojuma izpildei**

* 1. Netīrās veļas/priekšmetu savākšanu un tīrās veļas piegādi veikt 2 x nedēļā, no 8:00 līdz 14:00, precīzu laiku iepriekš saskaņojot ar Pasūtītāju).
	2. Veļas/priekšmetu savākšanu, transportēšanu, iekraušanu un izkraušanu nodrošina pakalpojuma sniedzējs ar saviem tehniskajiem un darbaspēka resursiem.
	3. Nekvalitatīvi veikta pakalpojuma gadījumā, atkārtota veļas mazgāšana vai priekšmetu ķīmiskā tīrīšana un piegāde jāveic 2 darba dienu laikā no dienas, kad sastādīts akts par nekvalitatīvu pakalpojumu.
	4. Atkārtota mazgāšana/ķīmiskā tīrīšana jāveic par pakalpojuma sniedzēja līdzekļiem.

2.5.Piegādātājs ievēro Ministru kabineta 20.06.2017. noteikumos Nr. 353 “Prasības zaļajam publiskajam iepirkumam un to piemērošanas kārtība” noteikto.

Produkta etiķetē, drošības datu lapā un citās attiecīgās tehnisko datu lapās nav uzskaitīta neviena sastāvdaļa (viela), kas identificēta kā īpaši bīstama viela un iekļauta Eiropas Parlamenta un Padomes 2006. gada 18. decembra Regulas (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH)

Produkta etiķetē, drošības datu lapā un citās attiecīgās tehnisko datu lapās norādīto sastāvdaļu sarakstā nedrīkst iekļaut fosfātus

2.6. Ieteicamā deva normāli netīru tekstilizstrādājumu (augstas efektivitātes veļas mazgāšanas līdzekļi, krāsām droši veļas mazgāšanas līdzekļi) un viegli netīru tekstilizstrādājumu (zemas efektivitātes veļas mazgāšanas līdzekļi) mazgāšanai ūdenī ar cietību 2,5 mmol CaCO3/l (vidēji cietā ūdenī) nepārsniedz attiecīgi šādas robežvērtības:

2.6.1.augstas efektivitātes veļas mazgāšanas līdzekļi — 17,0 g/kg mazgājamās veļas (pulveri/tabletes) vai 17,0 ml/kg mazgājamās veļas (šķidrumi);

2.6.2.krāsām droši mazgāšanas līdzekļi — 17,0 g/kg mazgājamās veļas (pulveri/tabletes) vai 17,0 ml/kg mazgājamās veļas (šķidrumi);

2.6.3.zemas efektivitātes veļas mazgāšanas līdzekļi — 17,0 g/kg mazgājamās veļas (pulveri/tabletes) vai 17,0 ml/kg mazgājamās veļas (šķidrumi).

**3.Pakalpojuma sniegšanas termiņš**

Pakalpojuma izpildes termiņš veļas mazgāšanai/tīrīšanai ir 3 darba dienas no netīrās veļas/priekšmetu nodošanas Piegādātājam.

**4. Veļas defekti**

4.1. Izpildītājs veļas mazgāšanas un ķīmiskās tīrīšanas procesa laikā uzskaita un izņem no veļas aprites bojātu veļu.

4.2. Bojātu veļa tiek nodota atsevišķi Pasūtītājam tādos pašos termiņos kā tīrā veļa.

4.3. Izpildītājs kompensē Pasūtītājam veļas vienības iegādes vērtību gadījumos, kad veļa tiek bojāta vai nozaudēta Izpildītāja vainas dēļ, Pasūtītājam ieturot to no Izpildītāja kārtējā rēķina summas.

4.4. Izpildītājs maksā Pasūtītājam līgumsodu 20 EUR apmērā par vienu veļas vienību gadījumos, kad tīrā veļa tiek nodota Pasūtītājam bojāta, Pasūtītājam ieturot to no Izpildītāja kārtējā rēķina summas.

4.5. Ar bojājumiem tiek uzskatīti jebkuras veļas vienību auduma struktūras izmaiņas (t.sk., plīsumi, caurumi), veļas detaļu trūkumi (t.sk., pogu, marķējumu), būtiskas nepilnības veļas mazgāšanā (t.sk., netīra veļa), gludināšanas bojājumi, izmēra atšķirības un krāsu izmaiņas ārpus dabiskā nolietojuma un vispārpieņemto veļas mazgāšanas un ķīmiskās tīrīšanas standartu ietvariem.

**5. Veļas svēršana un skaitīšana**

5.1. Šajā nolikumā norādītais veļas apjoms ir saprotams kā netīrās veļas apjoms.

5.2. Veļas svēršanas kontroli Pasūtītājs veic, salīdzinot netīrās veļas vienību skaitu un svaru ar Izpildītāja uzrādīto veļas svaru.

5.3. Veļas svēršanu sadalījumā pa veļas veidiem veic Izpildītājs veļas mazgāšanas iekārtā, vai ar verificētiem svariem.

5.4. Pasūtītājs jebkurā laikā var veikt manuālu veļas svēršanu, piedalīties svēršanas procesā Izpildītāja veļas mazgātuvē, pieprasīt un saņemt detalizētas svēršanas atskaites.

5.5. Ķīmiskās tīrīšanas veļas vienību uzskaite tiek veikta atbilstoši nodotās un savāktās veļas vienību skaitam.

# 3.Pielikums

Iepirkumam SĢ2018/7

 “Veļas mazgāšanas un tīrīšanas

 pakalpojumu sniegšana slimnīcai „Ģintermuiža””

Vieta, datums

# Veikto pakalpojumu saraksts\*

|  |  |  |  |  |
| --- | --- | --- | --- | --- |
| **Nr.p.k.** | **Pasūtītājs, tā adrese, kontaktpersona, tās tālruņa nr.** | **Pakalpojuma saturs** | **Līgumcena**  | **Pakalpojuma sniegšanas laiks (līguma izpilde)** |
| … |  |  |  |  |

|  |  |  |
| --- | --- | --- |
|  |  |  |
| Amata nosaukums | paraksts | Paraksta atšifrējums |

# 4.Pielikums

Iepirkumam SĢ2018/7

 “Veļas mazgāšanas un tīrīšanas

 pakalpojumu sniegšana slimnīcai „Ģintermuiža””

**FINANŠU PIEDĀVĀJUMS**

Piedāvājam sniegt veļas mazgāšanas un tīrīšanas pakalpojumus VSIA “Slimnīca “Ģintermuiža”” vajadzībām nolikumā un normatīvajos aktos noteiktā kārtībā par cenām, kas norādītas finanšu piedāvājumā. Mūsu piedāvātā cena par pakalpojuma sniegšanu uz 8 mēnešiem, kas sevī ietver visas izmaksas, kas saistītas ar pakalpojuma sniegšanu un nodokļus (izņemot PVN) ir:

|  |  |  |  |  |  |  |
| --- | --- | --- | --- | --- | --- | --- |
| **Nr.****p.k.** | **Sortiments** | **Pakalpojums**  | **Mērv.** | **Daudzums**  | **Cena par vienību** **EUR bez PVN** | **Kopējā cena** **(par norādīto daudzumu 8 mēnešiem)** **EUR bez PVN** |
|  | 1 | 2 | 3 | 4 | 5 | 4\*5=6 |
| 1 | Gultas veļa, dvieļi, cita taisnā veļa, fasonveļa, segas | Veļas sašķirošana pirms mazgāšanas; Mazgāšana atbilstoša auduma veidam (tekstūrai); Tehnoloģijai atbilstošu mazgāšanas un dezinfekcijas līdzekļu lietošana; Gludināšana atbilstoša auduma veidam (tekstūrai) Gatavā produkcija pēc nosaukumiem un skaita tiek komplektēta un piegādāta vienreizlietojamos maisos | Kg | 58 000 |  |  |
| 2 | Spilveni | ķīmiskā tīrīšana | gab | 100 |  |  |
| **KOPĀ EUR bez PVN:\*** |  |

|  |  |  |
| --- | --- | --- |
|  |  |  |
| Amata nosaukums | paraksts | Paraksta atšifrējums |

# 5.Pielikums

Iepirkumam SĢ2018/7

 “Veļas mazgāšanas un tīrīšanas

 pakalpojumu sniegšana slimnīcai „Ģintermuiža””

**LĪGUMS Nr. \_\_\_\_\_\_\_\_ *(projekts)***

**par veļas mazgāšanas un tīrīšanas pakalpojumu sniegšanu**

VSIA „Slimnīca „ĢINTERMUIŽA””, valdes locekļa Artūra Bērziņa personā, kas darbojas pamatojoties uz statūtiem, turpmāk tekstā saukts par *PASŪTĪTĀJU,* no vienas puses, un ………………………………………………. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**personā, kas darbojas pamatojoties uz statūtiem, turpmāk tekstā saukts par ***IZPILDĪTĀJU,*** no otras puses, savstarpēji vienojoties, noslēdza šo līgumu par sekojošo:

**1. Līguma priekšmets**

*1.1 IZPILDĪTĀJS* apņemas veikt veļas mazgāšanu un apģērbu tīrīšanu, pamatojoties uz *PASŪTĪTĀJA* pasūtījumu. Pasūtījuma izpilde šī līguma ietvaros nozīmē veļas pieņemšanu, šķirošanu, mērcēšanu, mazgāšanu, apstrādi ar balinošiem, cietinošiem un antistatiskiem līdzekļiem, ķīmisko tīrīšanu, gludināšanu un nodošanu *PASŪTĪTĀJAM.*

***2.* Līguma cena, samaksas kārtība, termiņš**

2.1.Līguma cena, par visu pasūtījumu tiek noteikta **……………… (bez PVN)**, PVN sastāda ………………… EUR, līguma kopējā summa – ………. EUR, kas ir saskaņā ar *IZPILDĪTĀJA* finanšu piedāvājumu PASŪTĪTĀJA rīkotajā iepirkuma procedūrā SĢ2018/7

|  |  |  |  |  |  |
| --- | --- | --- | --- | --- | --- |
| *N.p.k.* | *Sortiments un pakalpojums* | *Vienība* | *Plānotais līguma apjoms* | *Pakalpojuma cena, EUR/ par 1 vienību bez PVN* | *Līguma kopējā cena,* *EUR/ bez PVN* |
| 1. |  |  |  |  |  |
| 2. |  |  |  |  |  |

2.2. Izpildītājs un Pasūtītājs vienojas, ka Līgumā norādītais pakalpojumu apjoms ir aptuvenais plānotais apjoms un ka Pasūtītājs, ņemot vērā objektīvus apstākļus, var

iegādāties pakalpojuma sniegšanu atbilstoši reālajai nepieciešamībai vai arī tās nepilnu apjomu.

2.3. Par pasūtījuma izpildes termiņu līgumslēdzējas puses vienojas pie pasūtījuma nodošanas *IZPILDĪTĀJAM.* Pasūtījuma izpildes termiņš tiek atzīmēts uz pasūtījuma pavadzīmes.

2.4. *PASŪTĪTĀJAM* samaksa par saņemto veļas mazgāšanu vai ķīmiskās tīrīšanas pakalpojumu *IZPILDĪTĀJAM* jāveic 30 (trīsdesmit) kalendāro dienu laikā pēc *IZPILDĪTĀJA* rēķina saņemšanas. Norēķini starp līgumslēdzējiem tiek veikti bezskaidras naudas norēķinu ceļā.

* 1. Līguma darbības termiņš – no 2018. gada ……………. līdz 2019. gada 1……………...

**3. Pasūtījuma pieņemšanas un izpildes kārtība**

3.1. Līgumslēdzējas puses nosaka šādu pasūtījumu pieņemšanas un nodošanas kārtību:

3.2.Pasūtījuma nodošanu *IZPILDĪTĀJAM* un saņemšanu pēc pasūtījuma veikšanas veic *PASŪTĪTĀJA* pilnvarota persona;

3.3.Veļas un apģērbu nodošanu (pasūtījumu) noformē ar kvīti (divos eksemplāros, pa vienam eksemplāram *PASŪTĪTĀJAM* un *IZPILDĪTĀJAM),* kurā tiek uzrādīts veļas vai apģērba sortiments, skaits, nodošanas datums un laiks, veļas vai apģērba stāvoklis (ja ir mehāniski bojājumi vai defekti vai veļa ir sevišķi netīra un nepieciešama speciāla apstrāde);

3.4.Ja veļa vai apģērbs ir ar mehāniskiem bojājumiem un defektiem, kvītī par to izdara atzīmi;

3.5.Veļas svēršana tiek veikta pie *IZPILDĪTĀJA,* taču gadījumā, ja rastos domstarpības par veļas svaru, veļas svēršanu veic *PASŪTĪTĀJA* un *IZPILDĪTĀJA* pilnvarotu personu klātbūtnē.

3.6*.IZPILDĪTĀJS* pieņemtās veļas vai apģērba pazaudēšanas vai sabojāšanu gadījumā samaksā *PASŪTĪTĀJAM* pazaudētās vai sabojātās veļas vai apģērba vērtību cenā, ko nosaka *PASŪTĪTĀJS* atbilstoši jaunās veļas vai apģērba iegādes izmaksām.

3.7*.IZPILDĪTĀJS* neatbild par veļas vai apģērba kvalitāti pēc pasūtījuma izpildes gadījumos, ja par bojājumiem, ar kuriem tā nodota *IZPILDĪTĀJAM* ir izdarīta atzīme pieņemšanas - nodošanas kvītī.

**4. Līgumslēdzēju pušu atbildība**

4.1.Par pasūtījumu, kas nav izpildīts nolīgtajā termiņā, *IZPILDĪTĀJS* maksā *PASŪTĪTĀJAM* soda naudu 0,1% apmērā no neizpildītā pasūtījuma summas par katru kavējuma dienu.

4.2. Par nekvalitatīvi izpildītu pasūtījumu *IZPILDĪTĀJS* maksā *PASŪTĪTĀJAM* soda naudu 0,1% apmērā no nekvalitatīvi izpildītā pasūtījuma summas un bez samaksas veic atkārtotu mazgāšanu.

4.3. Ja *PASŪTĪTĀJAM* ir pretenzijas par pasūtījuma izpildes kvalitāti, skaitu vai sortimentu, tad *PASŪTĪTĀJAM* pretenzija jāpiesaka *IZPILDĪTĀJAM 4 darba dienu laikā* no pasūtījuma saņemšanas un par to tiek sastādīts defekta akts. Izpildītājs sniegto Pakalpojumu atkārtoti sniedz uz sava rēķina, vai atlīdzina iztrūkstošās veļas vērtību līguma 3.6. punktā atrunātajā kārtībā. Nevienai no pusēm nav tiesību atteikties no šāda akta sastādīšanas un parakstīšanas.

4.4.Par līgumā noteikto samaksas termiņa kavējumu *PASŪTĪTĀJS* maksā *IZPILDĪTĀJAM* soda naudu 0,1% apmērā no nesamaksātās summas par katru kavējuma dienu.

1. **Līguma grozīšana, laušana, strīdu izskatīšana, atbildība**

5.1. Līgums var tik lauzts, grozīts, papildināts līgumslēdzējiem savstarpēji vienojoties. Šīs vienošanās noformējamas rakstveidā un apliecināmas ar abu pušu parakstu.

5.2. Domstarpības un strīdus, kas radušies sakarā ar šo līgumu, puses apņemas risināt savstarpēju sarunu ceļā. Uz rakstiskām pretenzijām atbildes jāsniedz rakstveidā, ne vēlāk kā desmit dienu laikā.

5.3. Gadījumā, ja *IZPILDĪTĀJS* nepilda vai pārkāpj šī līguma saistības, kā arī nekvalitatīva vai normatīvajiem aktiem neatbilstoša pakalpojuma sniegšanas gadījumā, *PASŪTĪTĀJS* ir tiesīgs vienpusējā kārtā lauzt šo līgumu, paziņojot par to otrai pusei 10 dienas iepriekš.

5.4. *IZPILDĪTĀJS* ir tiesīgs vienpusēji lauzt līgumu, paziņojot par to otrai pusei 10 dienas iepriekš,ja *PASŪTĪTĀJS* vairāk kā mēnesikavē norēķinu veikšanu par saņemtajiem pakalpojumiem šā līguma punkta 2.4. noteiktajā termiņā.

5.5. Līgumslēdzējas puses ir atbildīgas par savas darbības vai bezdarbības rezultātā nodarītajiem zaudējumiem otrai pusei.

 **6. Nobeiguma noteikumi**

6.1. Jautājumus, kas nav atrunāti šajā līgumā, līgumslēdzējas puses izskata saskaņā ar spēkā esošajiem likumiem un normatīvajiem aktiem.

6.2. Jebkuri līguma grozījumi un papildinājumi, kuri ir noformēti rakstveidā ar abu pušu parakstiem, ir šī līguma neatņemama sastāvdaļa.

6.3. Līgums sastādīts divos eksemplāros uz 3 lapām, no kuriem viens atrodas pie *PASŪTĪTĀJA,* bet otrs pie *IZPILDĪTĀJA.*

**LĪGUMSLĒDZĒJU REKVIZĪTI:**

|  |  |
| --- | --- |
| **PASŪTĪTĀJS****VSIA „Slimnīca "Ģintermuiža”"** Reģ. Nr. 40003407396Filozofu iela 69, LV 3008 Banka- Valsts kaseBankas kods- TRELLV22Bankas konts- LV77TREL9290560000000Valdes loceklis Artūrs Bērziņšparaksts \_\_\_\_\_\_\_\_\_\_\_\_\_\_\_\_\_ | IZPILDĪTĀJS\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts\_\_\_\_\_\_\_\_\_\_\_\_\_\_\_\_\_ |
|  |  |